Title: 09062001_V04_vszakon_ds_medzirezort
Author: mederly
Last saved by: spano
Company: MSSR

Návrh
(nové znenie po pripomienkach Legislatívnej rady vlády SR a Porady ekonomických ministrov)
Zákon
z .......... 2003
o financovaní základných škôl, stredných škôl a školských zariadení
       Národná rada Slovenskej republiky sa uzniesla na tomto zákone:

§ 1
Úvodné ustanovenia
(1)	Tento zákon upravuje financovanie škôl, ktoré tvoria sústavu základných a stredných škôl, ) financovanie stredísk praktického vyučovania ) a financovanie školských zariadení, ) ktoré sú zaradené do siete podľa osobitného predpisu )  (ďalej len „regionálne školstvo“). 

) § 2 ods. 1 zákona č. 29/1984 Zb. o sústave základných a stredných škôl (školský zákon)  v znení neskorších prepisov.

) § 9a zákona č. 29/1984 Zb. v znení neskorších predpisov.

) § 1 ods. 2 zákona Národnej rady Slovenskej republiky č. 279/1993 Z. z. o školských zariadeniach v znení neskorších predpisov.

) § 16 zákona č. .../2003 Z. z. o štátnej správe v školstve a školskej samospráve a o zmene a doplnení niektorých zákonov.

(2)	Právo na bezplatné vzdelanie zaručuje Slovenská republika občanom v školách zriaďovaných podľa osobitných predpisov ) (ďalej len „štátna škola“), pre ktoré sa zo štátneho rozpočtu podľa tohto zákona

) § 7 ods. 1, § 10 ods. 1 a § 11 ods. 5 písm. a), b), d) až g) zákona č. .../2003 Z. z.

a)	zabezpečuje financovanie výchovno-vzdelávacieho procesu, prevádzky a riešenia havarijných situácií,
b)	prispieva na financovanie rozvoja.
(3)	Štát zabezpečuje financovanie súkromných škôl a cirkevných škôl) okrem súkromných základných umeleckých škôl a cirkevných základných umeleckých škôl (ďalej len „neštátna škola“)  zo štátneho rozpočtu rovnako ako pri štátnych školách (§ 4) ak tento zákon neustanovuje inak.

) § 57a a 57b zákona č. 29/1984 Zb. v znení neskorších predpisov.

(4)	 Štát prispieva zo štátneho rozpočtu na financovanie
a)	základných umeleckých škôl) a školských zariadení podľa osobitného predpisu) (ďalej len „verejné školské zariadenie“),

) § 7 ods. 2 písm. a) a § 10 ods. 2 písm. a) zákona č. .../2003 Z. z.

) § 7 ods. 2 písm. b) až h), § 10 ods. 2 písm. b) až i) a § 11 ods. 5 písm. c), h), j) až m) zákona č. .../2003 Z. z.

b)	súkromných základných umeleckých škôl, cirkevných základných umeleckých škôl, ) súkromných školských zariadení a cirkevných školských zariadení) (ďalej len „neštátne školské zariadenie“).

) § 33a ods. 5 zákona č. 29/1984 Zb. v znení neskorších predpisov.

) § 2 ods. 2 a 4 zákona Národnej rady Slovenskej republiky č. 279/1993 Z. z. v znení neskorších predpisov.

(5)	V neštátnych školách a v neštátnych školských zariadeniach sa vzdelávanie a ďalšie služby môžu poskytovať za úhradu. )

) Čl. 42 ods. 3 Ústavy Slovenskej republiky.

(6)	Tento zákon sa nevzťahuje na školy v pôsobnosti Ministerstva vnútra Slovenskej republiky, školy v pôsobnosti Ministerstva spravodlivosti Slovenskej republiky a školy v pôsobnosti Ministerstva obrany Slovenskej republiky.

§ 2
Zdroje financovania regionálneho školstva

(1)	Zdroje financovania štátnych škôl a verejných školských zariadení sú

a)	prostriedky zo štátneho rozpočtu v rozpočtovej kapitole Ministerstva školstva Slovenskej republiky (ďalej len „kapitola ministerstva“), )

)  § 6 zákona Národnej rady Slovenskej republiky č. 303/1995 Z. z. o rozpočtových pravidlách v znení   neskorších predpisov.

b)	prostriedky z rozpočtov obcí a prostriedky z rozpočtov vyšších územných celkov, )

)  Zákon č. 302/2001 Z. z. o samospráve vyšších územných celkov v znení zákona č. 445/2001 Z. z.,
      zákon č. 369/1990 Zb. o obecnom zriadení v znení neskorších predpisov.

c)	prostriedky od iných fyzických osôb a právnických osôb za prenájom priestorov a zariadenia škôl alebo školských zariadení v čase, keď nie sú využívané na výchovno-vzdelávací proces, )

)  § 20 ods. 1 písm. f) zákona Národnej rady Slovenskej republiky č. 303/1995 Z. z. v znení neskorších  predpisov.

d)	zisk z podnikateľskej činnosti, )

)  § 4a zákona č. 29/1984 Zb. v znení neskorších predpisov,
      § 2 ods. 6 zákona č. 279/1993 Z. z. v znení neskorších predpisov.

e)	príspevky od žiakov, rodičov, alebo inej osoby, ktorá má voči žiakovi vyživovaciu povinnosť, na čiastočnú úhradu nákladov spojených s hmotnou starostlivosťou v školách a v školských zariadeniach podľa osobitných predpisov, )

)  § 36 a 37 zákona č. .../2003 Z. z.,
      § 20 zákona Národnej rady Slovenskej republiky č. 303/1995 Z. z. v znení neskorších predpisov.

f)	vo vybraných školských zariadeniach príspevky od žiakov, rodičov, alebo inej osoby, ktorá má voči žiakovi vyživovaciu povinnosť, na čiastočnú úhradu nákladov na výchovu a vzdelanie, 
g)	príspevky a dary,
h)	iné zdroje podľa osobitného predpisu. )

)  Napríklad § 37 zákona Národnej rady Slovenskej republiky  č. 303/1995 Z. z. v znení neskorších predpisov, 
       § 476 až 480 Občianskeho zákonníka.

(2)	Zdroje financovania neštátnych škôl a neštátnych školských zariadení sú
a)	prostriedky zo štátneho rozpočtu v kapitole ministerstva, )

)  § 6 ods. 2 písm. a) zákona  Národnej rady Slovenskej republiky č. 303/1995 Z. z. v znení neskorších predpisov.

b)	zisk z podnikateľskej činnosti,
c)	príspevky od zriaďovateľov,
d)	príspevky od žiakov, rodičov, alebo inej osoby, ktorá má voči žiakovi vyživovaciu povinnosť, na úhradu nákladov na výchovu a vzdelanie, 
e)	príspevky a dary,
f)	iné zdroje podľa osobitného predpisu. )

) Napríklad § 476 až 480 Občianskeho zákonníka.

(3)	Školy a školské zariadenia použijú finančné prostriedky pridelené z kapitoly ministerstva na financovanie výchovno-vzdelávacieho procesu a prevádzky, rozvoja a riešenie havarijných situácií. Školy a školské zariadenia použijú ostatné zdroje financovania podľa odsekov 1 a 2 ako doplnkový zdroj na 

a)	financovanie rozvoja a skvalitňovanie činnosti; školské zariadenie aj ako doplnkový zdroj na financovanie výchovno-vzdelávacieho procesu, prevádzky a riešenia havarijných situácií,
b)	úhradu nákladov spojených s hmotnou starostlivosťou podľa osobitných predpisov. ^16)

§ 3
Štruktúra finančných prostriedkov na regionálne školstvo v kapitole ministerstva

(1)	Financovanie regionálneho školstva zo štátneho rozpočtu sa uskutočňuje prostredníctvom kapitoly ministerstva. 
(2)	V kapitole ministerstva sa rozpočtujú finančné prostriedky na
a)	výchovno-vzdelávací proces, prevádzku a riešenie havárií štátnych škôl a verejných školských zariadení,  
b)	výchovno-vzdelávací proces, prevádzku a riešenie havárií neštátnych škôl a neštátnych školských zariadení,
c)	rozvojové programy pre regionálne školstvo,
d)	rekonštrukciu školských objektov a modernizáciu vybavenia štátnych škôl,
e)	príspevok na záujmové vzdelávanie,
f)	vydávanie učebníc centrálne financované Ministerstvom školstva Slovenskej republiky (ďalej len „ministerstvo“), tvorbu a vydávanie metodických pomôcok a vydávanie pedagogickej tlače,
g)	súťaže žiakov.
(3)	Finančné prostriedky na účely podľa odseku 2 písm. a) a c) až e) prideľuje ministerstvo zriaďovateľom štátnych škôl a verejných školských zariadení podľa § 4 a 5. Finančné prostriedky na účely podľa odseku 2 písm. b), c) a  e) prideľuje ministerstvo zriaďovateľom neštátnych škôl a neštátnych školských zariadení podľa § 6.
(4)	Finančné prostriedky pre školy a školské zariadenia z kapitoly ministerstva sa poskytujú ich zriaďovateľovi prostredníctvom krajského školského úradu podľa sídla zriaďovateľa.
(5)	Rozdelenie finančných prostriedkov na účely podľa odseku 2 písm. f) a g) určuje ministerstvo na základe edičného plánu, plánu súťaží a aktuálnych potrieb.
(6)	Finančné prostriedky z kapitoly ministerstva poskytnuté zriaďovateľom štátnych škôl podľa § 4 ods. 1 až 14 a finančné prostriedky poskytnuté zriaďovateľom neštátnych škôl a zriaďovateľom neštátnych školských zariadení podľa § 5 možno použiť len na účely ustanovené týmto zákonom. 
§ 4
Financovanie štátnych škôl z prostriedkov kapitoly ministerstva
(1)	Rozpis finančných prostriedkov z kapitoly ministerstva zriaďovateľom štátnych škôl na kalendárny rok vychádza z normatívne určených objemov finančných prostriedkov pre jednotlivé školy v pôsobnosti zriaďovateľa (ďalej len „normatívny príspevok pre školu na kalendárny rok“).
(2)	Normatívny príspevok pre školu na kalendárny rok je určený počtom jej žiakov a normatívnym objemom finančných prostriedkov prislúchajúcim na jedného žiaka školy pre bežný kalendárny rok (ďalej len „normatív“). Normatívny príspevok pre školu na kalendárny rok sa skladá z normatívneho príspevku pre školu na bežný školský rok a normatívneho príspevku pre školu na nový školský rok.
(3)	Normatívny príspevok pre školu na bežný školský rok sa určí ako dve tretiny súčinu normatívu a počtu žiakov školy v školskom roku, ktorý začal v predchádzajúcom kalendárnom roku. Normatívny príspevok pre školu na nový školský rok sa určí ako jedna tretina súčinu normatívu a počtu žiakov školy v školskom roku, ktorý začína v bežnom kalendárnom roku. Dátum rozhodujúci pre počet žiakov použitý pri určovaní normatívneho príspevku určí ministerstvo podľa § 7 ods. 5.
(4)	Normatív je súčtom mzdového normatívu a prevádzkového normatívu.
(5)	Mzdový normatív vyjadruje normované ročné náklady na mzdy a platy vrátane poistného a príspevku zamestnávateľa do poisťovní (ďalej len „osobné náklady“) zamestnancov, ktorí zabezpečujú výchovno-vzdelávací proces, a zamestnancov, ktorí zabezpečujú prevádzku školy, pripadajúce na jedného žiaka. Mzdový normatív sa určuje v závislosti od druhu školy, typu školy, veľkosti školy, personálnej náročnosti študijného odboru alebo učebného odboru, formy štúdia a vyučovacieho jazyka. 
(6)	Prevádzkový normatív vyjadruje normované ročné náklady na výchovno-vzdelávací proces a prevádzku školy bez osobných nákladov (ďalej len „prevádzkové náklady“) pripadajúce na jedného žiaka. Prevádzkový normatív sa určuje v závislosti od druhu školy, typu školy, veľkosti školy, ekonomickej náročnosti študijného odboru alebo učebného odboru, formy štúdia a teplotných podmienky v mieste školy.
(7)	Krajský školský úrad oznámi najneskôr do 30 pracovných dní po nadobudnutí účinnosti zákona o štátnom rozpočte zriaďovateľovi štátnej školy výšku normatívnych príspevkov pre štátne školy v jeho zriaďovateľskej pôsobnosti na kalendárny rok podľa odseku 2 určených podľa odseku 3. Pre výpočet normatívneho príspevku pre školu na nový školský rok sa použije očakávaný počet žiakov školy v novom školskom roku nahlásený zriaďovateľom podľa § 7 ods. 5.
(8)	Krajský školský úrad oznámi najneskôr do 30. októbra bežného roka zriaďovateľovi štátnej školy úpravu výšky normatívnych príspevkov pre štátne školy v jeho zriaďovateľskej pôsobnosti na kalendárny rok podľa odseku 7. Úprava zodpovedá rozdielu výšky normatívnych príspevkov pre štátne školy v zriaďovateľskej pôsobnosti zriaďovateľa na nový školský rok určenému podľa odseku 3 zo skutočných počtov žiakov v novom školskom roku nahlásených zriaďovateľom podľa § 7 ods. 5. a normatívnych príspevkov pre štátne školy v zriaďovateľskej pôsobnosti zriaďovateľa určených podľa odseku 3 z očakávaných počtov žiakov nahlásených zriaďovateľom podľa § 7 odsek 5.  v minulom kalendárnom roku. 
(9)	Zriaďovateľ štátnej školy do 15 dní po doručení oznámenia krajského školského úradu podľa odseku 7 rozpíše finančné prostriedky na kalendárny rok na jednotlivé školy vo svojej zriaďovateľskej pôsobnosti. Zriaďovateľ štátnej školy pridelí na kalendárny rok každej zo škôl finančné prostriedky najmenej v sume určenej ustanoveným percentuálnym podielom z časti normatívneho príspevku pre školu na kalendárny rok podľa odseku 2 zodpovedajúcej osobným nákladom a ustanoveným percentuálnym podielom z časti normatívneho príspevku pre školu na kalendárny rok podľa odseku 2 zodpovedajúcej prevádzkovým nákladom. Rozdiel medzi sumou pridelenou krajským školským úradom a sumou určenou ustanovenými minimálnymi percentuálnymi podielmi z normatívnych príspevkov pre školy na kalendárny rok prerozdelí zriaďovateľ najneskôr do konca kalendárneho roku jednotlivým školám v jeho zriaďovateľskej pôsobnosti podľa svojho rozhodnutia zohľadňujúceho ich potreby a úpravu podľa odseku 10. 
(10)	Zriaďovateľ štátnej školy do 15 dní po doručení oznámenia krajského školského úradu podľa odseku 8 upraví finančné prostriedky na nový školský rok pre jednotlivé školy vo svojej zriaďovateľskej pôsobnosti. Každá zo škôl musí mať po vykonanej úprave finančné prostriedky najmenej v sume určenej ustanoveným percentuálnym podielom podľa odseku 9 z časti upraveného normatívneho príspevku pre školu na kalendárny rok podľa odseku 8 zodpovedajúcej osobným nákladom a ustanoveným percentuálnym podielom podľa odseku 9 z časti upraveného normatívneho príspevku pre školu na kalendárny rok podľa odseku 8 zodpovedajúcej prevádzkovým nákladom. 
(11)	Krajský školský úrad pridelí zriaďovateľovi štátnej školy v priebehu kalendárneho roka na základe skutočnej potreby účelovo finančné prostriedky z kapitoly ministerstva na úhradu nákladov podľa osobitných predpisov. )

)  § 198 zákona č. 311/2001 Z. z. Zákonník práce v znení neskorších predpisov,
      § 41 zákona č. 313/2001 Z. z. o verejnej službe v znení neskorších predpisov.

(12)	V prípadoch objektívne odôvodnených opakujúcich sa nákladov, ktoré vzhľadom na ich špecifický charakter nie je možné zohľadniť v normatíve podľa § 4 ods. 4 (ďalej len „špecifiká“), ministerstvo pridelí v rámci rozpisu podľa odsekov 7 a 8 zriaďovateľovi na základe jeho žiadosti finančné prostriedky z kapitoly ministerstva na ich krytie. Žiadosť zriaďovateľa tvorí súčasť podkladov poskytovaných zriaďovateľom podľa § 7 ods. 5.   Finančné prostriedky na špecifiká sú účelovo určené. Celkový objem finančných prostriedkov vyčlenených na špecifiká v kalendárnom roku nesmie presiahnuť 3 % z objemu finančných prostriedkov podľa § 3 ods. 2 písm. a) a b). 
(13)	Krajský školský úrad pridelí zriaďovateľovi štátnej školy na základe jeho žiadosti v priebehu kalendárneho roka finančné prostriedky z kapitoly ministerstva za mimoriadne výsledky žiakov v určených oblastiach. Zoznam oblastí pre daný školský rok a výšku prideľovaných finančných prostriedkov určí ministerstvo a zverejní ich do 15. júna predchádzajúceho školského roku. 
(14)	Ministerstvo pridelí v rámci možností kapitoly ministerstva v priebehu roka na základe skutočnej potreby zriaďovateľovi štátnej školy, ktorý o to požiada, účelovo finančné prostriedky z kapitoly ministerstva na bežné výdavky na riešenie vzniknutých havarijných situácií a na kapitálové výdavky na riešenie vzniknutých havarijných situácií.
(15)	Ministerstvo pridelí v rámci možností kapitoly ministerstva na základe žiadosti o financovanie rozvojového projektu prostredníctvom krajského školského úradu zriaďovateľovi štátnej školy účelové finančné prostriedky z kapitoly ministerstva na realizáciu predloženého rozvojového projektu. Výber rozvojových projektov na financovanie uskutočňuje ministerstvo. Ministerstvo môže poveriť uskutočnením výberu rozvojových projektov na financovanie pre zriaďovateľov v jeho pôsobnosti krajský školský úrad. Ministerstvo pridelí prostredníctvom príslušného krajského školského úradu zriaďovateľovi, v ktorého pôsobnosti sú štátne školy s celkovým počtom žiakov viac ako 4 tisíc, na jeho žiadosť účelové finančné prostriedky z kapitoly ministerstva v objeme odvodenom od počtu žiakov na financovanie rozvojových projektov a  poverí  ho rozhodovaním o ich konkrétnom použití. Žiadosť zriaďovateľa tvorí súčasť podkladov poskytovaných zriaďovateľom podľa § 7 ods. 5.
(16)	Ministerstvo pridelí v rámci možností kapitoly ministerstva zriaďovateľovi štátnej školy finančné prostriedky na kapitálové výdavky na rekonštrukciu školských objektov a modernizáciu vybavenia škôl. Objem pridelených finančných prostriedkov sa určí ako súčet dvoch tretín súčinu normatívu kapitálových výdavkov a počtu žiakov štátnych škôl v pôsobnosti zriaďovateľa v školskom roku, ktorý začal v predchádzajúcom kalendárnom roku a jednej tretiny súčinu normatívu kapitálových výdavkov a počtu žiakov školy v školskom roku, ktorý začína v bežnom kalendárnom roku. Dátum rozhodujúci pre počet žiakov použitý pre výpočet v tomto odseku určí ministerstvo podľa § 7 ods. 5.
(17)	Normatív kapitálových výdavkov je objem kapitálových výdavkov vyčlenených v kapitole ministerstva na rekonštrukciu školských objektov a modernizáciu vybavenia škôl pripadajúci na jedného žiaka štátnej školy v danom kalendárnom roku. Normatív kapitálových výdavkov je rovnaký pre všetky školy.
(18)	Krajský školský úrad poskytuje zriaďovateľovi štátnej školy v priebehu roku pridelené finančné prostriedky z kapitoly ministerstva podľa osobitného predpisu. )

)   Zákon č. 291/2002 Z. z.  o štátnej pokladnici v znení neskorších predpisov.

§ 5
Financovanie verejných školských zariadení z prostriedkov kapitoly ministerstva

(1)	Rozpis finančných prostriedkov z kapitoly ministerstva zriaďovateľom verejných školských zariadení vychádza z objemov finančných prostriedkov určených pre jednotlivé verejné školské zariadenia.
(2)	Objemy finančných prostriedkov podľa odseku 1 pre verejné školské zariadenia podľa osobitného predpisu ) sa určujú ako pre štátne školy podľa § 4 ods. 2 až 6.

)   § 7 ods. 2 písm. a) a § 10 ods. 2 písm. a) zákona č. .../2003 Z. z., § 5 a 7 zákona č. 279/1993 Z. z. v znení neskorších predpisov.

(3)	Pri určovaní objemu finančných prostriedkov podľa odseku 1 pre verejné školské zariadenia okrem zariadení podľa osobitného predpisu^22) sa vychádza z počtu detí, žiakov alebo chovancov, ktorým príslušné zariadenie poskytuje služby a náročnosti na personálne a prevádzkové zabezpečenie činnosti zariadenia.
(4)	Pri realizácii systému financovania verejných školských zariadení poskytujúcich záujmové vzdelávanie podľa osobitného predpisu ) možno využiť vzdelávacie poukazy. Vzdelávací poukaz reprezentuje ročný  príspevok štátu na záujmové vzdelávanie pre jedného žiaka základnej školy alebo strednej školy. Na základe vzdelávacieho poukazu verejné školské zariadenie poskytujúce záujmové vzdelávanie držiteľovi poukazu obdrží od štátu finančný príspevok až do hodnoty poukazu. Hodnotu poukazu určuje ministerstvo.

)   § 7 ods. 2 písm. a) a § 10 ods. 2 písm. a) zákona č. .../2003 Z. z., § 6 zákona č. 279/1993 Z. z. v znení neskorších predpisov.

(5)	Krajský školský úrad postupuje pri prideľovaní finančných prostriedkov na kalendárny rok vo vzťahu k zriaďovateľom verejných školských zariadení podľa § 4 ods. 7 a 8.
(6)	Krajský školský úrad poskytuje zriaďovateľovi verejného školského zariadenia v priebehu roku pridelené finančné prostriedky z kapitoly ministerstva podľa osobitného predpisu. ^21) 
§ 6
Financovanie neštátnych škôl a neštátnych školských zariadení z prostriedkov kapitoly ministerstva
(1)	Pri financovaní neštátnych škôl z prostriedkov kapitoly ministerstva sa postupuje podľa § 4. Neštátnym školám možno prideliť finančné prostriedky na kapitálové výdavky v rámci rozvojových projektov len na obstaranie hnuteľného majetku. Neštátnym školám sa neprideľujú kapitálové výdavky na rekonštrukciu školských objektov a modernizáciu vybavenia škôl (§ 4 ods. 16).
(2)	Pri financovaní neštátnych školských zariadení z prostriedkov kapitoly ministerstva sa postupuje podľa  § 5.
(3)	Podmienkou na pridelenie finančných prostriedkov podľa odseku 1 pre neštátnu školu a podľa odseku 2 pre neštátne školské zariadenie na nasledujúci kalendárny rok je vypracovanie správy o hospodárení neštátnej školy alebo neštátneho školského zariadenia za predchádzajúci rok, ak počas neho už pôsobili, podľa § 7 ods. 3 a 4 a jej predloženie podľa § 7 ods. 2 prostredníctvom zriaďovateľa krajskému školskému úradu. 
(4)	Neštátnym školám a neštátnym školským zariadeniam možno hnuteľný majetok a nehnuteľný majetok štátu prenechať zmluvou o výpožičke podľa osobitného predpisu. )

) § 13 ods. 7 písm. f) zákona  Národnej rady Slovenskej republiky č. 278/1993 Z. z. o správe majetku štátu v    znení neskorších predpisov.

Spoločné, prechodné a zrušovacie ustanovenia
§ 7
(1)	Zriaďovatelia štátnych škôl a verejných školských zariadení spolupracujú pri rozpise  finančných prostriedkov podľa § 4 ods. 9 a 10 a podľa § 5 ods. 6 so štatutárnymi zástupcami škôl a školských zariadení. Výšku finančných prostriedkov rozpísaných jednotlivým školám a školským zariadeniam zriaďovatelia oznámia do 15 dní po rozpise krajskému školskému úradu, ktorý ju zverejní na svojej internetovej stránke do 15 dní od doručenia rozpisu.
(2)	Škola a školské zariadenie, ktoré sú právnické osoby, vypracúvajú správu o hospodárení za predchádzajúci kalendárny rok a predložia ju zriaďovateľovi. Zriaďovatelia predložia krajskému školskému úradu do 15. mája súhrnnú správu o hospodárení za predchádzajúci kalendárny rok za školy a školské zariadenia vo svojej zriaďovateľskej pôsobnosti. Prílohou súhrnnej správy podávanej zriaďovateľom neštátnej školy alebo neštátneho školského zariadenia sú výročné správy neštátnych škôl a neštátnych školských zariadení v jeho zriaďovateľskej pôsobnosti. Obsah a formu súhrnnej správy o hospodárení určí ministerstvo a oznámi zriaďovateľom do 15. júna roka predchádzajúceho roku, ktorý je predmetom správy.
(3)	Správa o hospodárení školy a školského zariadenia podľa odseku 2 obsahuje 
a)	analýzu príjmov v členení podľa zdrojov a analýzu výdavkov,
b)	pre neštátne školy a neštátne školské zariadenia stav a pohyb majetku,
c)	ďalšie údaje určené ministerstvom a oznámené zriaďovateľom do 15. júna roka predchádzajúceho roku, ktorý je predmetom správy.
(4) K správe o hospodárení školy a školského zariadenia podľa odseku 3 písm. a) až c) sa pripája 
a)	ročná účtovná závierka,
b)	výrok audítora k ročnej účtovnej závierke, ak bola audítorom overená.
(5)	Zriaďovatelia štátnych škôl, zriaďovatelia verejných školských zariadení, zriaďovatelia neštátnych škôl a zriaďovatelia neštátnych školských zariadení sú povinní oznámiť do 30. septembra bežného kalendárneho roka príslušnému krajskému školskému úradu počty žiakov škôl a školských zariadení v ich zriaďovateľskej pôsobnosti v školskom roku začínajúcom v bežnom kalendárnom roku, očakávané počty žiakov škôl a školských zariadení v ich zriaďovateľskej pôsobnosti v nasledujúcom školskom roku a ďalšie údaje potrebné na rozpis finančných prostriedkov z kapitoly ministerstva pre školy a školské zariadenia. Podrobnosti o požadovaných údajoch a forme ich poskytnutia oznámi ministerstvo zriaďovateľom do 15. júna bežného kalendárneho roka.
(6)	V štátnom rozpočte na rok 2005 a v ďalších rokoch sa na financovanie regionálneho školstva podľa § 3 ods. 2 vyčlenia finančné prostriedky v objeme rovnajúcom sa najmenej súčinu počtu žiakov v štátnych školách a neštátnych školách na začiatku bežného školského roka a priemerného ročného nákladu z predchádzajúceho kalendárneho roku zvýšeného o očakávanú priemernú ročnú mieru inflácie v nadchádzajúcom kalendárnom roku. Priemerným ročným nákladom je podiel celkového objemu bežných výdavkov rozpočtovaných v schválenom rozpočte kapitoly ministerstva podľa § 3 ods. 2 a počtu žiakov v štátnych školách a neštátnych školách podľa stavu na začiatku bežného školského roku.
(7)	Ministerstvo na základe predložených podkladov a objemu finančných prostriedkov ustanovených zákonom o štátnom rozpočte zverejní na svojej internetovej stránke do 30 dní po nadobudnutí účinnosti zákona o štátnom rozpočte údaje a postup, ktoré boli použité pri rozpise finančných prostriedkov zriaďovateľom podľa § 4 až 6.
     (8) Ak nastane v priebehu roka zmena počtu žiakov v školách alebo školských zariadeniach v pôsobnosti niektorého zriaďovateľa presahujúca 5 % oproti stavu podľa § 7 ods. 5, z ktorého bol určený objem finančných prostriedkov na daný kalendárny rok, krajský školský úrad upraví zriaďovateľovi objem finančných prostriedkov na zostávajúcu časť roku tak, aby zodpovedal ustanoveniam tohto zákona.
(9) Vláda nariadením ustanoví 
a)	podrobnosti rozpisu finančných prostriedkov  vrátane spôsobu určovania normatívov podľa § 4 ods. 1, 
b)	hodnoty percentuálnych podielov podľa § 4 ods. 9,
c)	zoznam špecifík podľa § 4 ods. 12,
d)	podrobnosti pridelenia kapitálových výdavkov na rekonštrukciu školských objektov a modernizáciu vybavenia škôl vrátane spôsobu určenia normatívu kapitálových výdavkov podľa § 4 ods. 16 a 17, 
e)	podrobnosti rozpisu finančných prostriedkov  a postupu pri určovaní objemu finančných prostriedkov  podľa § 5 ods. 1 až 3,
f)	podrobnosti využitia vzdelávacích poukazov  podľa § 5 ods. 4,
g)	podrobnosti postupu pri  úprave objemu finančných prostriedkov  podľa § 7 ods. 8,
h)	podrobnosti určovania garantovaného minima a jeho použitia pri prideľovaní finančných prostriedkov zriaďovateľom podľa § 9 ods. 1.

§ 8

(1)	Dohľad nad dodržiavaním tohto zákona vykonáva ministerstvo.
(2)	Ministerstvo pri výkone dohľadu sleduje najmä prehľadnosť financovania a kontroluje správnosť použitia metód a postupov pri financovaní štátnych škôl a verejných školských zariadení a neštátnych škôl a neštátnych školských zariadení.
(3)	Ministerstvo pri výkone dohľadu postupuje podľa osobitného predpisu. ) 

)   Zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov.

§ 9

(1)	V období troch rokov odo dňa nadobudnutia účinnosti tohto zákona dostane každý zo zriaďovateľov štátnych škôl a zriaďovateľov verejných školských zariadení pri prideľovaní finančných prostriedkov podľa § 4 ods. 1  a § 5 ods. 1 finančné prostriedky najmenej vo výške garantovaného minima. Garantované minimum vychádza z objemu finančných prostriedkov prideleného štátnym školám a verejným školským zariadeniam zo štátneho rozpočtu v predchádzajúcom kalendárnom roku a z počtu žiakov v predchádzajúcom kalendárnom roku a v bežnom kalendárnom roku. Garantované minimum sa určí tak, aby objem finančných prostriedkov pripadajúci na jedného žiaka bol najmenej 95 % objemu pripadajúceho na jedného žiaka v predchádzajúcom kalendárnom roku.
(2)	V rozpočte na roky 2004, 2005 a 2006 sa každoročne vyčleňuje v kapitole ministerstva rezerva v sume 3 % z objemu finančných prostriedkov podľa § 3 ods. 2 písm. a) a b), ktorá je určená na prechodné zmierňovanie rozdielov vyplývajúcich z uplatňovania tohto zákona. Príslušný krajský školský úrad môže v rámci dohodovacieho konania so zriaďovateľom štátnej školy a zriaďovateľom verejného školského zariadenia na základe jeho žiadosti v odôvodnených prípadoch upraviť v rámci rezervy objem zriaďovateľovi pridelených finančných prostriedkov. 
(3)	Údaje podľa § 7 ods. 5. potrebné pre určenie rozpisu prostriedkov kapitoly ministerstva zriaďovateľom na rok 2004 poskytnú zriaďovatelia krajským školským úradom do 31. januára 2004. Ministerstvo oznámi zriaďovateľom podrobnosti o požadovaných údajoch a forme ich poskytnutia, ako aj obsah a formu súhrnnej správy o hospodárení za rok 2004 podľa § 7 ods. 2 a informácie o ďalších údajoch do výročnej správy o hospodárení za rok 2004 podľa § 7 ods. 3  písm. b) do 10. januára 2004.
(4)	Krajský školský úrad oznámi v roku 2004 výšku normatívnych príspevkov podľa § 4 ods. 7 najneskôr do 28. februára 2004.
§ 10
 Zrušujú sa
1. Zákon č. 506/2001 Z. z. o financovaní základných škôl, stredných škôl a školských zariadení a o doplnení zákona Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov,
2.  Výnos Ministerstva školstva Slovenskej republiky zo 6. marca 2002 č. 293/2002-9, ktorým sa ustanovuje normatívny spôsob určovania počtu pedagogických zamestnancov a ostatných zamestnancov a jeho uplatňovanie, finančné normatívy na prideľovanie finančných prostriedkov štátneho rozpočtu v školách, v školách na záujmové vzdelávanie, v strediskách  praktického vyučovania a v školských zariadeniach (oznámenie č. 134/2002 Z.z. ). 
§ 11
Účinnosť
                      Tento zákon nadobúda účinnosť 1. januára 2004.